Okresná prokuratúra Žilina 
Moyzesova 20, 011 56 Žilina 1

Sp. zn. : 1 Pv 212/13/5511	Žilina, 30.10.2014
EEČ : 2-43-559-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov.

Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žilina zo dňa 11.9.2013, spisová značka 1 Pv 212/13/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Na tom skutkovom základe, že dňa 05.03.2013 v čase od 15.00 hod. do 16.05 hod. v Žiline na XXXXX, po predchádzajúcej hádke trikrát pichol nožom o dĺžke čepele 19 cm XXXXX XXXXX do predkolenia na ľavej nohe, čím jej spôsobil zranenia a to bodnú ranu na bočnej strane ľavého predkolenia pod hlavičkou ihlice o dĺžke 1,5 - 2 cm a dve rany na bočnej strane v oblasti strednej tretiny predkolenia vľavo o dĺžke 2 - 2,5 cm, ktoré zranenia si vyžiadali dobu PN v trvaní 9 dní. 

Uznesením prokurátora Okresnej prokuratúry Žilina zo dňa 11.9.2013, spisová značka 1 Pv 212/13/5511, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením číslo 1Pv 212/13/5511-17 zo dňa 11.09.2013 bolo podmienečne zastavené trestné stíhanie proti obvinenému XXXXX, stíhanému pre prečin ublíženia na zdraví podľa § 156 ods. 1 Tr. zákona, so skúšobnou dobou 12 mesiacov. Skúšobná doba uplynula dňa 08.10.2014.

	Obvinený XXXXX sa počas skúšobnej doby podmienečného zastavenia trestného stíhania nedopustil žiadneho trestného činu. Obvinený XXXXX nebol počas plynutia skúšobnej doby podmienečného zastavenia trestného stíhania odsúdený za skutok, ktorý by spáchal počas trvania skúšobnej doby. 

Obvinený XXXXX sa počas skúšobnej doby podmienečného zastavenia trestného stíhania dopustil priestupku, ktorý priestupok bol riešený pohovorom príslušníkov Mestskej polície XXXXX. 

Uvádzam, že priestupok, pre ktorý bol riešený XXXXX pohovorom, je iného charakteru než je trestný čin, pre ktorý bolo trestné stíhanie podmienečne zastavené a na viac ide o protispoločenské konanie minimálnej závažnosti, ktoré aj správny orgán vyhodnotil ako konanie, za ktoré nebol XXXXX sankcionovaný a bol s ním vykonaný len pohovor. Aby mohol byť prijatý záver o neosvedčení sa v skúšobnej dobe podmienečného zastavenia trestného stíhania, musel by sa v jej trvaní obvinený dopustiť úmyselného trestného činu akéhokoľvek druhu, alebo iného druhovo rovnakého, úmyselného, nezákonného konania. V prípade obv. XXXXX k takému konaniu nedošlo.

Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Prokurátor konštatuje, že obvinený XXXXX sa nedopustil žiadneho významnejšieho úmyselného protispoločenského konania, viedol počas skúšobnej doby podmienečného zastavenia trestného stíhania riadny život a splnil všetky zákonné podmienky na vyslovenie o osvedčení sa v skúšobnej dobe, a preto prokurátor rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať do 3 dní od jeho
oznámenia prostredníctvom tunajšej prokuratúry na Krajskú prokuratúru v Žiline.
Sťažnosť má odkladný účinok.

JUDr. Martin Kokles
prokurátor